Sander Puri

Sander Puri (sündinud 7. mail 1988 Tartus) on endine Eesti jalgpallur (ründav poolkaitsja, ääremängija). Ta on mänginud Eesti klubides Tartu SK 10 Premium, Tallinna FC Levadia, Viljandi JK Tulevik, Nõmme Kalju FC, Tallinna JK Legion ja Tartu JK Tammeka. Välismaal on ta mänginud sellistes klubides nagu AE Lárisa (Kreeka), Kielce Korona (Poola), Lombard-Pápa TFC (Ungari), Kuopio PS (Soome), St. Mirren (Šotimaa), York City (Inglismaa), Sligo Rovers (Iirimaa), Karviná (Tšehhi) ja Waterford (Iirimaa). Aastail 2006–2009 tuli Tallinna FC Levadia särgis neljal järjestikusel hooajal Eesti meistriks. 2008. aastal käis Puri kaks korda testimisel Dortmundi Borussia juures ning oli lepingule väga lähedal. 2009. aastal käis ta nädalasel testimisel Celtic FC juures. Ta ei jäänud vastust ootama, vaid sõitis seejärel kohe testimisele Kreeka klubisse AE Lárisa 1964, kus ta sõlmis ka lepingu. Puri jõudis esimese eestlasena Kreeka kõrgliigasse, kui sõlmis 14. detsembril 2009 viieaastase lepingu AE Lárisaga. Esimese värava lõi ta 28. märtsil PAOK vastu. Ühtekokku jäi hooaja keskel Kreekasse siirdunud eestlase arvele esimese hooajaga (2009/10) 11 mängu (neist kolm põhikoosseisus), värav ja kollane kaart. Teisel hooajal mängis ta Kreeka liigas 10 mängu, kuid väravaid ei löönud. 28. jaanuaril 2011 sõlmis ta 5-kuulise laenulepingu Kielce Koronaga. Ta on esimene Poola kõrgliiga klubiga lepingu sõlminud eestlane. Esimese värava lõi ta treeningmängus 4. veebruaril Minski Dinamo vastu. 2011. juulis laenati Puri Ungari klubisse Lombard-Pápa. Laenuleping lõpetati vastastikusel kokkuleppel 19. jaanuaril 2012. 15. märtsil 2013 sõlmis Puri hooaja lõpuni kestva lepingu Šotimaa kõrgliiga klubiga St. Mirren. 2013. aasta juunis sõlmis Puri lepingu Inglismaa neljanda liiga klubiga, York City. 10. veebruaril 2022 liitus Puri oma sünnilinna klubiga Tartu JK Tammeka. 20. novembril 2023 teavitas Puri, et lõpetab pärast Tammeka üleminekumänge oma mängijakarjääri. Tema viimaseks mänguks jäi 3. detsembri mäng Viimsi JK vastu. Puri debüteeris Eesti koondises 30. mail 2008, kui koondise vastaseks oli Balti turniiril Läti. Puri sekkus mängu 60. minutil, kui vahetas välja Ats Purje. Mäng kaotati 1:0. Oma esimese värava lõi ta turniiril Linnapeade karikale Leedu jalgpallikoondise vastu. Mäng lõppes seisuga 1:1. Eesti karikas, Kypello Elladas, Magyar Kupa, Suomen Cup, FA Cup, League of Ireland Cup, FAI Cup Eesti Superkarikas, Üleminekumängud, Liigacup Kõik mängud UEFA karikas Kõik mängud UEFA Meistrite Liigas 4 mängu UEFA Meistrite Liigas ja üks mäng UEFA Euroopa Liigas Kõik mängud UEFA Euroopa Liigas 2 mängu UEFA Meistrite Liigas, 2 mängu ja 1 värav UEFA Euroopa Liigas Tallinna FC Levadia Meistriliiga: 2006, 2007, 2008, 2009 Tallinna FC Levadia II Esiliiga: 2006, 2007 MFK Karvina 2. liga: 2015/16 Meistriliiga Soccernet.ee lugejate hinnangul parim uustulnuk 2005 Soccernet.ee lugejate hinnangul parim poolkaitsja 2009 Soccernet.ee lugejate hinnangul enim arenenud mängija 2009 Eesti U21 koondis Aasta parim noormängija 2009 Eesti jalgpallikoondis Hõbepalli võitja 2015 Ta on üks sportlikest kolmikutest: vend Eino Puri on samuti jalgpallur, õde Kadri Puri on võrkpallur. Eesti jalgpallikoondislaste loend "Kõik Eesti internatsionaalid". Eesti Jalgpalli Liit. Vaadatud 16. märts 2013. Dortmundi Borussia ütles Sander Purile jälle "ei" ohtuleht.ee, 19. detsember 2008 Šotimaa ajaleht kurjustab Celticuga, et imepoiss Puri käest lasti postimees.ee, 16. detsember 2009 Celticu peatreener nägi Puris suurt potentsiaali postimees.ee, 4. detsember 2009 Kreekas testimisel viibiv Puri ootab Celticu vastust postimees.ee, 9. detsember 2009 Sander Puri sõlmis Kreeka klubiga Larissa viieaastase lepingu ohtuleht.ee, 14. detsember 2009 Sander Puri: Kreeka liiga on mulle hea hüppelaud! EPL, 15. detsember 2009 Sander Puri lõi PAOK-i vastu võiduvärava Soccernet, 28. märts 2010 Puri ja Larisa lõpetasid hooaja kümnenda kohaga ERR Sport, 18. aprill 2010 Sander Puri Poola kõrgliigasse! ohtuleht.ee, 28. jaanuar 2011 Puri lõi Korona eest oma esimese värava soccernet.ee, 4. veebruar 2011 "Sander Puri lahkus Papa Lombardist". Soccernet.ee. 20. jaanuar 2012. Vaadatud 16. märts 2013. "Saints Sign Sander" (inglise keeles). St. Mirren FC. 15. märts 2013. Originaali arhiivikoopia seisuga 2. oktoober 2013. Vaadatud 16. märts 2013.{{netiviide}}: CS1 hooldus: tundmatu keel (link) Puri allkirjastas lepingu Inglismaa klubiga ERR, 14. juuni 2013 Sander Puri naaseb sünnilinna ning tõmbab selga Tammeka särgi delfi.ee, 10. veebruar 2022 Sander Puri riputab 35-aastaselt putsad varna. "Juba hooaja eel teadsin, et läheb nii" soccernet.ee, 20. november 2023 Sander Puri lõpetab mängijakarjääri jalgpall.ee, 21. november 2023 Karjääri lõpetuseks uue kogemuse hankinud Puri: kurbus on ikka, aga otsus oli lihtne (Lehtmets: oleks võinud mänguks minna) Soccernet, 3. detsember 2023 Sander Puri Eesti Jalgpalli Liidu kodulehel Sander Puri koondise statistika Eesti Jalgpalli Liidu kodulehel Biograafia ESBL-is Transfermarkti profiil Sander Puri (90minut.pl) Sander Puri (national-football-teams.com) Sander Puri (sligorovers.com) Veiko Visnapuu, "Sander Puri läks siiski end näitama Šotimaale Glasgow Celticusse", Eesti Päevaleht, 1. detsember 2009